Hoewel die telling op ŉ redelike oorwinning vir die Cheetahs dui, was dit nie so maklik op ŉ nat veld met ŉ glibberige bal nie.
Dit gaan beslis nie maklik wees om oor die volgende paar weke in die somermaande en oor die feestyd rugby te speel nie. Die Cheetahs het darem al ervaring daarvan opgedoen in die Pro-14-reeks en as Ruan Pienaar van sy besering herstel het, kan die Cheetahs groot baat daarby vind.
Vir die Griekwas sal dit ŉ opdraande (eintlik maar ŉ onbegonne) stryd wees, hoewel die span nooit in die skande gesteek is nie.
JY moet werklik glo dat die maan van kaas gemaak is as jy glo dat een van die drie spanne die Curriebeker met die agterstand kan wen.